Kohnen forskningsstasjon

Kohnen-Station er en tysk, sommerbemannet forskningsstasjon i Antarktis, beliggende i Dronning Maud Land. Den kan innkvartere 20 personer. Stasjonen er oppkalt etter den tyske geofysikeren Heinz Kohnen (1938–1997), som i en årrekke var logistikkansvarlig i Alfred Wegener-instituttet.

Stasjonen åpnet 11. januar 2001, 757 kilometer sørøst for Neumayer III og 2892 moh. Neumayer III, som ligger på Ekströmisen, besørger logistisk og administrativ støtte til Kohnen. Bygningene står på stålben og kan jekkes opp etter hvert som snødybden øker. Stasjonen inneholder et radiorom, messe, kjøkken, bad, to soverom, lager, verksted, en snøsmelter og en kraftstasjon på 100 kW. En sledekonvoy kommer med forsyninger til basen to ganger i året, en travers som tar 9 til 14 dager å gjennomføre.

Kohnen er logistikkvarter for iskjerneprosjektet EPICA (European Project for Ice Coring in Antarctica). Det har også bli boret en iskjerne ved Kohnen. 

 Referanser 

 Eksterne lenker 

 Project EPICA

Kategori:Forskningsstasjoner i Antarktis
Kategori:Dronning Maud Land
Kategori:Artikler i Antarktis-prosjektet
Kategori:Vitenskap og teknologi i Tyskland
Kategori:Bosetninger etablert i 2001